

Na osnovu Odluke Odbora direktora br. 3734 od 21.06.2019. godine „13 Jul – Plantaže“ a.d. Podgorica, objavljuju:

**J A V N I P O Z I V br. 29/2019**

**za prikupljanje ponuda za prodaju nepokretnosti**

**I PREDMET PRODAJE**

Predmet prodaje je zemljište u vlasništvu „13 Jul – Plantaže“ a.d. Podgorica, koje se nalazi na području opštine Podgorica i koje čine sljedeće kat. parcele:

1. kat. parcela broj 4002/1, površine 35.103 m², LN br. 362 KO Donja Gorica.
2. kat. parcela broj 4026/6, površine 9.800 m2, LN br. 362 KO Donja Gorica

**II NAMJENA PO DUP-u**

1. Dio kat. parc. br. 4002/1, LN 362, KO Donja Gorica, u površini od 40% od ukupne površine pripada zoni ,,*Površine za mješovite namjene”*, dok drugi dio u površini od 60% od ukupne površine pripada zoni ,,*Površine za stanovanje male guste”*
2. Kat. parc. br. 4026/6, LN 362, KO Donja Gorica, po DUP-u cijela površina pripada zoni ,,*Površine za mješovite namjene*”

**III CIJENA**

Najniža početna cijena zemljišta, koje je predmet prodaje ovog javnog poziva, iznosi:

1. Za kat. parc. br. 4002/1, za zemljište koje pripada površini predviđenoj za mješovitu namjenu iznosi **118 €/m2,** a za zemljište koje pripada površini predviđenoj za stanovanje male gustine iznosi **33,50 €/m2**.

2. Za kat. parc. br. 4026/6, iznosi **104.90 €/m2**.

**IV OPŠTI USLOVI**

***Učesnici javnog poziva***

Pravo učešća na ovaj javni poziv imaju sva fizička i pravna lica.

Fizička lica koja su učesnici ovog javnog poziva dužna su navesti u predmetnoj ponudi sljedeće podatke: prezime, ime i ime jednog roditelja; adresu, jedinstveni matični broj i potpis; broj telefona, kao i e-mail adresu i broj faxa (ukoliko ih posjeduje); broj lične karte ili putne isprave (pasoša).

Pravna lica koja su učesnici ovog javnog poziva dužna su navesti sljedeće podatke: naziv i sjedište pravnog lica; rješenje o registraciji; rješenje za PIB i PDV; potvrdu od suda da se ne vodi stečajni i likvidacioni postupak; karton deponovanih potpisa; broj telefona, kao i e-mail adresu i broj faxa (ukoliko ih posjeduje).

***Mjesto i vrijeme podnošenja i javnog otvaranja ponuda***

Ponude će se dostavljati u zatvorenoj koverti sa naznakom “NE OTVARAJ”, na adresu: “13 Jul- Plantaže” a.d., Put Radomira Ivanovića br.2, Podgorica.

Ponude će se dostavljati u roku od 9 dana od dana oglašavanja ovog javnog poziva, tj. od 08.07.2019.g. do 17.07.2019.godine, do 10:00h (časova).

Javno otvaranje ponuda će se obaviti 17.07.2019.godine, u 13:00h, u Upravnoj zgradi „13 Jul - Plantaže“ AD Podgorica.

***Posebne napomene***

Uz ponudu, da bi se smatrala ispravnom, mora biti dostavljena bankarska garancija ponude ili dokaz o položenom jemstvu na žiro račun prodavca, u iznosu od 2% od ponuđene cijene, u protivnom ista neće biti razmatrana.

Uputstvo za sačinjavanje ponuda objavljeno je na stranici www.plantaze.com

Dodatne informacije možete dobiti svakog radnog dana od 07 do 15 časova.

Kontakt telefon: 020/444-121.

Kontakt osobe: Milena Đurović i Miloš Radulović.

